Diari Oficial de la Generalitat Valenciana


Sumari del DOGV 5284, del 20-06-2006 (2006/7170)

ORDE de 5 de juny de 2006, del conseller d'Infraestructures i Transport, per la qual es modifica l'Orde de 29 d'abril de 2005, del conseller d'Infraestructures i Transport, per la qual es desenvolupa el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/06/05/(1)/dof/vci/html**

### Dades del document

Número de DOGV
:   5284

Data del DOGV
:   20-06-2006

Secció del DOGV
:   I. DISPOSICIONS GENERALS

Número del document
:   2006/7170


Data del document
:   05-06-2006

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Conselleria Infraestructures i Transport
    * reglament intern
    * administració regional
    * legislació

ORDE de 5 de juny de 2006, del conseller d'Infraestructures i Transport, per la qual es modifica l'Orde de 29 d'abril de 2005, del conseller d'Infraestructures i Transport, per la qual es desenvolupa el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport. [2006/S7170]  
Per a millorar l'adequació de l'estructura organitzativa de la Direcció General de Transports, Ports i Costes de la Conselleria d'Infraestructures i Transport al contingut de les seues funcions basant-se en l'experiència acumulada, es fa necessari modificar l'Orde de 29 d'abril de 2005, del conseller d'Infraestructures i Transport, per la qual es desenvolupa el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Per això i fent ús de les facultats que m'atribuïx l'article 71 de la Llei 5/1983, de 30 de desembre, de Govern Valencià, en relació amb la disposició final primera del Decret 182/2004, d'1 d'octubre,  
ORDENE  
Article únic  
Es modifiquen els paràgrafs 1r i 2n de l'article 5 de l'Orde de 29 d'abril de 2005, del conseller d'Infraestructures i Transport, per la qual es desenvolupa el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, que queden redactats de la manera següent:  
«1) La Divisió d'Infraestructura del Transport s'estructura en els servicis següents: Servici de Projectes, Servici d'Obres i Servici de Gestió de Programes.  
1.a) Al Servici de Projectes correspondrà la preparació i el desenvolupament de les actuacions necessàries per a la redacció dels projectes i la seua aprovació posterior, la direcció, les modificacions i les incidències, d'acord amb la programació existent.  
1.b) Al Servici d'Obres correspondrà la preparació i el desenvolupament de les actuacions necessàries per a l'execució de les obres incloses en els programes de la Direcció General, la direcció, les modificacions i la liquidació.  
1.c) Al Servici de Gestió de Programes correspondrà la preparació i el desenvolupament dels programes d'actuació de la Direcció General amb incidència en la seguretat del transport i en la relació de les infraestructures amb els àmbits urbans.  
2) La Divisió de Transport per Carretera s'estructura en el Servici d'Ordenació i Arbitratge.   
Al Servici d'Ordenació i Arbitratge correspondrà:  
L'impuls i el desenvolupament dels plans de seguretat i d'inspecció del transport terrestre.  
El seguiment dels expedients administratius en l'àrea de transport per carretera que excedisquen de les competències resolutives assignades als servicis territorials de Transports.  
La direcció i la coordinació de les juntes arbitrals del Transport de la Comunitat Valenciana de conformitat amb el que disposa la legislació vigent, i qualssevol altres d'arbitratge i procediment que li assigne el director general.»  
DisposiciÓ final  
La present orde entrarà en vigor l'endemà de la publicació en el Diari Oficial de la Generalitat.  
València, 5 de juny de 2006  
El conseller d'Infraestructures i Transpor  
 José Ramón García Antón


Còpia Permalink ELI